Сяляне баяліся не толькі штось яму сказаць, але і нечакана сустрэцца з ліхім панам на адной дарозе. Аднойчы ў час палявання, ён убачыў дзяўчыну, якая была дачкой мясцовага бортніка Ігната. Пану вельмі даспадобы прыйшлося яе хараство, і ён загадаў служкам прывесці Аксінню ў свае харомы. З тых часін яе больш ніхто не бачыў, але людзі казалі, што кароткім было яе жыццё ў багатых панскіх пакоях... Бацька гаротнай дзяўчыны, дазнаўшыся пра ўчынак пана, страціў розум і ўвесь час толькі і паўтараў словы праклёну.